Aran
Store norske leksikon,Geografi,Verdens geografi,Europa,Irlands geografi
Aran er en øygruppe utenfor Galwaybukta i Irland. Øygruppa har et areal på 47 kvadratkilometer og en befolkning på om lag 1200. Den består av de tre øyene Inishmore, Inishman og Inisheer.
Turisme er en viktig næringsvei, og spesielt om sommeren kommer besøkende i store antall, blant annet for å se de mange jernalder- og bronsealderfortene som ligger på en 100 meter høy klippe, med utsikt over Atlanterhavet. Arangenseren er et svært populært produkt som tradisjonelt er laget av uvasket ull som inneholder lanolin og dermed er vannavstøtende. Les mer i Store norske leksikon Irlands geografi Irlands historie